《时事 其一》
清代·李惺

黄阁自清邃，相公生较迟。可怜多难日，犹似太平时。

绝技摸棱手，间情歇后诗。死伤都不问，丙吉是良师。

作者简介：（1787—1864）清四川垫江人，字伯子，号西沤。嘉庆二十二年进士。授检讨，屡迁国子监司业、左春坊左赞善。道光十二年丁父丧归，遂不再仕。主讲眉、泸、剑、潼诸州及锦江书院三十余年。工诗古文，清空高澹。有《西沤全集》。